**Kiegészítés a „Döntés a 2023. évi központi orvosi ügyeleti szolgáltatásról” tárgyú előterjesztéshez**

**Tisztelt Képviselő-testület!**

Előterjesztésemet a szolgáltatóval 2022. december 13. napján történt személyes egyeztetést követően, az alábbiakkal egészítem ki:

**Oroszlány Város Önkormányzata képviselő-testületének**

**…/2022. (….) határozata**

**a 2023. évi központi orvosi ügyeleti szolgáltatásról**

Oroszlány Város Önkormányzatának képviselő-testülete:

1. Elfogadja az Inter-Ambulance Egészségügyi és Szolgáltató Zártkörűen Működő Részvénytársaság (székhelye: 1145 Budapest, Thököly út 165. 1. em. 5.) ajánlatát a „**Rendelési időn kívül végzett központi orvosi (felnőtt- és gyermekorvosi) ügyeleti szolgáltatás Oroszlány, Bokod, Kecskéd, Szákszend, Dad, Kömlőd települések közigazgatási területén**” tárgyban az alábbi részletes feltételekkel:

a) a szolgáltatási szerződés időtartama: 2023. január 1. és 2023. december 31. közötti időszak

b) amennyiben az ügyeleti feladatot a központi jogszabályok és az egészségügyért felelős miniszter közleménye alapján az állami mentőszolgálat látja el, e feladatellátás kezdő napján a szolgáltatási szerződés hatályát veszti

c) Az ellátási időszakok a következők:

* munkanapokon 16.00 órától reggel 8.00 óráig
* hétvége, ünnepnap, munkaszüneti nap: megelőző munkanap 16.00 órától az azt követő munkanap 8.00 óráig

d) szolgáltatási díj összege:

|  |  |
| --- | --- |
| **Ellátási időszakok** | **a Megrendelőket a NEAK finanszírozáson felül lakosságszámuk arányában terhelő díj összesen (Ft/hó, tárgyi adómenetes)** |
| Oroszlány, Bokod, Kecskéd, Szákszend, Dad és Kömlőd települések közigazgatási területén:   * munkanapokon 16.00 órától reggel 8.00 óráig   és   * hétvége, ünnepnap, munkaszüneti nap: megelőző munkanap 16.00 órától az azt követő munkanap 8.00 óráig | **4.684.072,- Ft/hó (179,- Ft/fő/hó)** |

|  |  |  |  |
| --- | --- | --- | --- |
| **Ellátási időszak** | **a Megrendelőket a NEAK finanszírozáson felül a lakosságszámuk arányában terhelő díj**  **(Ft/hó, tárgyi adómenetes)** | | |
|  | **összesen** | **településenként a lakosságszám arányában az alábbi adatok szerint** | |
| Oroszlány, Bokod, Kecskéd, Szákszend, Dad és Kömlőd települések közigazgatási területén:   * munkanapokon 16 órától reggel 8 óráig   és  hétvége, ünnepnap, munkaszüneti nap: megelőző munkanap 16 órától az azt követő munkanap 8 óráig | 4.684.072,- Ft/hó,- | **lakosságszám** | **havidíj**  **(Ft/hó, tárgyi adómenetes)** |
| Oroszlány 18.170 | 3.252.430,- |
| Bokod 2.242 | 401.318,- |
| Kecskéd 2.134 | 381.986,- |
| Szákszend 1.490 | 266.710,- |
| Kömlőd 1.093 | 195.647,- |
| Dad 1.039 | 185.981,- |
| **Összesen 26.462 fő** | **4.684.072,-,- Ft** |

e) Amennyiben a szerződés hatálya alatt a NEAK finanszírozás összege emelkedik, az önkormányzatok által fizetendő díjazás megfelelően csökken.

1. A szolgáltatási díj teljesítéséhez szükséges fedezetet a **2023. évi költségvetésében** **39.029 E.** forint összeg erejéig biztosítja.
2. Felhatalmazza a Polgármestert a szerződés aláírásásra.

Határidő: a határozat kihirdetésére: 2022. december 20.

Felelős: a határozat kihirdetéséért: Dr. File Beáta jegyző