9. napirendi pont

**Oroszlány Város Polgármesterétől**

**ELŐTERJESZTÉS**

**Oroszlány Város Önkormányzata Képviselő-testületének**

**2022. december 15-ei ülésére**

**Tárgy:** Döntés a 2023. évi központi orvosi ügyeleti szolgáltatásról

**Előterjesztő**: Lazók Zoltán polgármester

**Előkészítő:** Dr. Molnár Miléna aljegyző

**Tisztelt Képviselő-testület!**

Oroszlány Város Önkormányzata „**Rendelési időn kívül végzett központi orvosi (felnőtt- és gyermekorvosi) ügyeleti szolgáltatás Oroszlány, Bokod, Kecskéd, Szákszend, Dad, Kömlőd települések közigazgatási területén**” tárgyban közbeszerzési törvény hatálya alá nem tartozó beszerzési eljárást indított az alábbi feltételekkel:

1. a szolgáltatási szerződés időtartama: 2023. január 1.és 2023. december 31. közötti időszak
2. az eljárás fajtája: tárgyalásos eljárás
3. Az ellátási időszakok a következők:
   * munkanapokon 16 órától reggel 8 óráig

és

* + hétvége, ünnepnap, munkaszüneti nap: megelőző munkanap 16 órától az azt követő munkanap 8 óráig

A központi ügyeleti rendszerben jelenleg részt vevő önkormányzatok megkeresésünkre nyilatkoztak, hogy a 2023. január 1.és 2023. december 31. közötti időszakra vonatkozó központi ügyeleti szolgáltatás tárgyú eljárásban részt kívánnak venni.

Az ajánlattételi felhívással közvetlenül megkerestük a jelenlegi szolgáltatót, az Inter-Ambulance Egészségügyi és Szolgáltató Zártkörűen Működő Részvénytársaságot (székhelye: 1145 Budapest, Thököly út 165. 1. em. 5.) és egyeztetést folytatunk az állami mentőszolgálattal is az ügyeleti szolgáltatás általuk történő esetleges ellátásáról.

Az ügyeleti rendszer átszervezésére (a feladatellátási kötelezettség önkormányzatoktól az állami mentőszolgálathoz történő telepítésére) vonatkozó javaslat ismerté vált, azonban erre vonatkozóan jogszabály ezidáig nem került kihirdetésre. A mentőszolgálat a feladatellátásra egyelőre nem tesz ajánlatot.

Tájékoztatom a Tisztelt Képviselő-testületet, hogy felhívásunkra a jelenlegi szolgáltató határidőre benyújtotta **ajánlatát,** melyet az előterjesztés **1. melléklete** tartalmaz.

Az árajánlat a jelenleg hatályos, 2022. december 31-ig alkalmazandó szolgáltatási díjhoz képest lényegesen, 79 %-kal magasabb. Ezért a **2. melléklet** szerinti **tájékoztatás-kéréssel** fordultunk az ajánlattevőhöz.

Az előterjesztés **3. melléklete** tartalmazza a szolgáltató **válaszát** a feltett kérdéseinkre.

**Tisztelt Képviselő-testület!**

Az előterjesztéshez tartozó határozati javaslatot a szolgáltatóval történő személyes egyeztetést és bizottsági véleményezést követően, pótlólag küldöm meg.

**Oroszlány, 2022. december 9.**

|  |  |
| --- | --- |
|  | **Lazók Zoltán** |
|  |  |

**Oroszlány Város Önkormányzata képviselő-testületének**

**…/2022. (….) határozata**

**a 2023. évi központi orvosi ügyeleti szolgáltatásról**

Oroszlány Város Önkormányzatának képviselő-testülete:

egyeztetés alatt

**Határidő:** a határozat kihirdetésére: 2022. december 20.

**Felelős:** a határozat kihirdetéséért: Dr. File Beáta jegyző