**ELŐTERJESZTÉS A KÉPVISELŐ-TESTÜLET 2022.12.19-I ÜLÉSÉRE**

**Tárgy: önkormányzati lakások bérleti díjáról szóló rendelet módosítása**

**Tisztelt Képviselő-testület!**

A legutóbbi testületi ülésen döntés született a különböző bérleti díjak 2023. évtől történő megemeléséről. Az elfogadott határozat szerint a Kossuth és az Óvoda utcai önkormányzati bérlakások bérleti díja is változik, ezt a tényt azonban szükséges az erről szóló helyi rendeletben is rögzíteni. A jelenleg hatályos rendelet 1§-ának (3) bekezdése rögzítette az orvosi rendelő melletti szolgálati lakás bérleti díját is, a módosítási javaslat szerint ez most nem kerülne megállapításra mivel a pályázati forrásból megújított lakás fenntartási időszakában arra bérleti díj nem szedhető majd az ott lakóktól.

Kérem a fentiekre tekintettel az előterjesztéshez mellékelt rendelet tervezet megvitatását és jóváhagyását.

Kecskéd, 2022.12.09.

Grúber Zoltán s.k.

polgármester

1. **melléklet: rendelet tervezet**

**Kecskéd Község Önkormányzat Képviselő-testülete 15/2022. (XII. 19.) önkormányzati rendelete az önkormányzati lakások bérleti díjáról szóló 8/2018. (XI.30.) önkormányzati rendelet módosításáról**

Kecskéd község Önkormányzat Képviselő-testülete a lakások és helyiségek bérlete, valamint elidegenítésükre vonatkozó egyes szabályokról szóló, többször módosított 1993. évi LXXVIII. tv. 34. §.(1) bekezdésben kapott felhatalmazás alapján, Magyarország Alaptörvénye 32. cikk (1) bekezdés a) pontjában, illetve Magyarország helyi önkormányzatairól szóló 2011. évi CLXXXIX. törvény 13. § 9. pontjában meghatározott feladatkörében eljárva a következőket rendeli el:

**1. §**

Az önkormányzati lakások bérleti díjáról szóló 8/2018. (XI.30.) önkormányzati rendelet 1. §-a helyébe a következő rendelkezés lép:

1.§.

1. A Kossuth u. 28. sz. alatti, 56 m2 alapterületű önkormányzati lakás havi bérleti díja 804 -Ft/m2
2. Az Óvoda u. 4. sz. alatti, 80 m2 alapterületű önkormányzati lakás havi bérleti díja 1125,-Ft/m2

**2. §**

Ez a rendelet 2023. január 1-én lép hatályba.

**Kocsis Gábor Grúber Zoltán**

**jegyző polgármester**

1. **melléklet: hatásvizsgálat és indokolás**

* ***indokolás:***

A Képviselő-testület novemberi ülésén élt a lehetőséggel, hogy újra emelhetőek az általa megállapított bérleti díjak, az ott született döntések átvezetése történik meg az előterjesztett módosítási javaslatban.

* ***hatásvizsgálat:***

***I. társadalmi hatásai***: van, de ez nem releváns.

***II. gazdasági hatásai***: van, nőnek az önkormányzat bevételei.

***III. költségvetési hatásai***: a költségvetési egyenleget befolyásoló komoly hatása nincs- a növekmény elhanyagolható mértékű a kiadások inflációs növekedéséhez képest.

***IV. környezeti következményei***:a tervezett módosításnak környezeti következményei nincsenek.

***V. egészségi következményei:*** a tervezetnek egészségi hatása nincs.

***VI. adminisztratív terheket befolyásoló hatásai***:A tervezetnek adminisztratív terheket befolyásoló hatása van, azonban az nem veszélyezteti a szabályozott feladatellátást.

***VII. megalkotásának szükségessége:*** a piaci folyamatok követésének megjelenítése a hosszú évek óta változatlan bérleti díjak árképzésében indokolt.

***VIII. a jogalkotás elmaradásának várható következményei:***a bevételek minimális mértékben sem követik a megnövekedett kiadások volumenét.

***IX. alkalmazásához szükséges személyi, szervezeti, tárgyi és pénzügyi feltételek***:biztosítottak, nem igényel változtatást .